Rossiya prezidenti Vladimir Putin Sankt-Peterburg metrosining "Texnologiya instituti" bekatidagi portlash natijasida halok bo‘lganlar xotirasiga bag‘ishlab bekatning kirish qismiga gul qo‘ydi. Bu haqda prezident matbuot-kotibi Dmitriy Peskov ma’lum qildi. "Vladimir Putin "Texnologiya instituti" kirish qismiga keldi va u yerda bugun metroda yuz bergan portlash natijasida halok bo‘lganlar xotirasiga bag‘ishlab gul qo‘ydi", – dedi Peskov. Peskovning ta’kidlashicha, u yer peterburgliklar gul va shamlar olib keladigan xotira joyiga aylandi.